is dit nasionalisering? [Archive] - AKSKA
AKSKA > Forum vir Anonieme Besoekers > is dit nasionalisering?
View Full Version : is dit nasionalisering?
ONDERWERP : Staat dobbel met staatsdiensamptenare se pensioenfonds by Lonmin
HOEDANIGHEID : VF Plus-parlementêre woordvoerder: Ekonomie
Dit is onaanvaarbaar dat geld van staatsdiensamptenare se pensioenfonds nou gebruik word om die wankelende Lonmin van ondergang te red, sê adv. Anton Alberts, die VF Plus se parlementêre woordvoerder oor ekonomie.
Luidens 'n berig in Netwerk24 vandag gaan die Openbare Beleggingskorporasie (OBK), wat die staatsdiens se pensioenfonds bestuur, 'n verdere 25% van Lonmin bekom deur dié regte uitgifte van die sukkelende platinum-produsent. Die beleggingsbedrag is R1,9 miljard.
Lonmin se aandeelprys het hierdie jaar met 80% gedaal vanaf byna R35 tot skaars R3 vroeër vandeesmaand. Wat markwaarde aanbetref was dit 'n jaar gelede R29 miljard. Tans staan dit op R3,5 miljard.
Adv. Alberts sê die VF Plus gaan die saak opneem met die minister van finansies en die beregter van pensioenfondse om te verhinder dat die amptenare hul geld verloor. Hy sê dit is uiters riskant om geld te belê in 'n maatskappy wat op die rand van bankrotskap staan.
Wat hier gebeur is hoegenaamd nie 'n berekende sake-besluit nie. Daar word op 'n onverantwoordelike en gevaarlike wyse met byna R2 miljard van die amptenare se pensioengeld gedobbel bloot om politieke redes.
"Dit is bekend hoe Transnet se fondse gestroop is. Die klasaksie-eis van sowat R80 miljard daaroor behoort eersdaags voor die hof te dien.
"Hierdie belegging by Lonmin stuur duidelik op 'n soortgelyke fiasko af, en dit moet gekeer word voordat die geld vermors word bloot om politieke steun vir die ANC te werf," sê adv. Alberts.
Die staatsdiens se pensioen geld is mos die anc se persoonlikke bank rekening om te spandeer soos hulle wil, of altans so dink hulle. Daar was ook mos van die pesioen geld gebruik vir die tol pad- debakel. Ons moet onthou dat die staatsdiens nou omtrent 90% swart is, wat dink jy gaan gebeur as booi se kind paket vat of op pensioen wil gaan , en daai geld is klaar?... Hierdie land sal brand soos nog nooit van tevore nie. Die anc is besig om sy eie gat net dieper te grawe.